Տղան պատմեց, որ ամեն աշխատանք էլ կատարում է: 2 ամիս առաջ փայտ կոտրելիս ձեռքն էր վնասել. «Հաց չունեինք ունելու, մեկն առաջարկեց փայտ կոտրատել կացինով, համաձայնվեցի: Բայց դեռ գործը չավարտած կացինով խփեցի ձեռքիս: Հիվանդանոց տարան, կարեցին: Դրանից հետո որոշ ժամանակ չէի կարողանում գործ անել, հիմա արդեն լավ եմ, կարողանում եմ աշխատել, թեկուզ 2000 դրամ, բայց գիտեմ, որ այսօր ունեմ այդ գումարը»,-ասաց Սուրենը: Սուրենը 6-րդ դասարանում է սովորում: Լավ երգում է, ուզում է երգիչ դառնալ: Այս ընտանիքին օգնող ցանկացողները կարող են զանգահարել՝ 094 62 14 37 հեռախոսահամարով, Աննային: